శృతి సితార

శృతి సితార ఒక భారతీయ మోడల్,  నటి. కేరళలోని వైకోమ్‌లో జన్మించిన సితార, తాను ఎదుగుతున్న వయసులో లింగ డిస్ఫోరియాను అనుభవించారు, కానీ అంతిమంగా తన మానసిక లింగాన్ని అంగీకరించి,  కళాశాల నుంచి పట్టా పొందిన తర్వాత బయటకు వచ్చారు. కేరళ ప్రభుత్వ ఉద్యోగంలో ఉన్న నలుగురు ట్రాన్స్‌జెండర్ వ్యక్తులలో సితార ఒకరు, వారి సామాజిక న్యాయ విభాగంలో పనిచేస్తున్నారు.

సితార 2018లో తన మోడలింగ్ ప్రయాణాన్ని ప్రారంభించారు. 2021లో, సితార మిస్ ట్రాన్స్ గ్లోబల్ 2021 కిరీటాన్ని పొందారు. అంతర్జాతీయ అందాల పోటీలో గెలుపొందిన తొలి భారతీయ ట్రాన్స్‌జెండర్ మహిళగా‌ నిలిచారు.   విను వినోద్ దర్శకత్వం వహిస్తున్న పింక్ చిత్రంలో (ఇంకా విడుదల కావాల్సి ఉంది) సితార ప్రధాన పాత్ర పోషించారు. ఆమె LGBT+ హక్కుల పోరాటంలో పాల్గొన్నారు.

 జీవితం తొలి దశలో 
శృతి సితార   ఆమె స్వస్థలమైన కేరళలోని వైకోమ్‌లో .  కొట్టాయంలోని రెసిడెన్షియల్ పాఠశాలలో చదువుతున్న సితారకు XII తరగతి వరకు ట్రాన్స్‌జెండర్ అంటే ఏంటో తెలియదు, కానీ  తాను ఎదిగే వయసులో లింగ డిస్ఫోరియా,  ట్రాన్స్‌ఫోబియాను అనుభవించారు. 

సితార కేరళలోని కొచ్చి నగరంలోని  కళాశాలలో చేరారు, అక్కడ ఆమె మొట్టమొదట ట్రాన్స్‌జెండర్ సమాజం గురించి తెలుసుకున్నారు. తర్వాత ఆమె కొచ్చి నగరంలో కార్పొరేట్ ఉద్యోగం చేయడం ప్రారంభించారు.  క్రమంగా, ఆమె ట్రాన్స్‌జెండర్‌గా బయటకు రావడం ప్రారంభించారు. ఆమె ఇద్దరు స్నేహితులు తాను విజయవంతంగా తన కుటుంబం వద్ద బయటకు రావడానికి సహాయం చేసారు.  2018లో డెక్కన్ క్రానికల్‌కి ఇచ్చిన ఇంటర్వ్యూలో ఆమె తన స్నేహితులు,  సహోద్యోగుల ఆమోదం పొందాను, అయినప్పటికీ ఈ ప్రక్రియలో తిరస్కరణలనూ, ఇబ్బందులనూ ఎదుర్కొన్నానని చెప్పారు. 

 కెరీర్ 
2018లో, ఇరవై ఐదు సంవత్సరాల వయస్సులో, సితార కేరళ ప్రభుత్వ సామాజిక న్యాయ శాఖ యొక్క ట్రాన్స్‌జెండర్ విభాగంలో ప్రాజెక్ట్ అసిస్టెంట్‌గా పనిచేసారు,  అక్కడ ఉద్యోగంలో ఉన్న మొదటి నలుగురు ట్రాన్స్‌జెండర్ వ్యక్తులలో ఆమె ఒకరు; అందులోనూ ఆమెది మొదటి స్థానం.   ఆమె ఒకప్పుడు కేరళ మాజీ ఆరోగ్య మంత్రిగా ప్రశంసలు అందుకున్న కెకె శైలజతో కలిసి పనిచేసారు.  దేశంలోనే తొలి ట్రాన్స్‌జెండర్ ఇండియన్ అడ్మినిస్ట్రేటివ్ సర్వీస్ (IAS) అధికారి కావాలనే తన లక్ష్యం గురించి సితార 2018లో డెక్కన్ క్రానికల్‌తో చెప్పారు.  సితార 2018లో మోడలింగ్ ప్రారంభించింది, స్థానిక ప్రకటనలు,  ఆల్బమ్‌లలో నటించింది.  ట్రాన్స్‌జెండర్ రెంజిమార్ల్. కేరళ యొక్క మొదటి అందాల పోటీ అయిన క్వీన్ ఆఫ్ ధ్వయా 2018 రెండవ ఎడిషన్‌ను ఆమె గెలుచుకున్నారు. 

 మిస్ ట్రాన్స్ గ్లోబల్ 2021 
2020లో ప్రారంభమైన ట్రాన్స్‌జెండర్ మహిళల అంతర్జాతీయ అందాల పోటీ అయిన మిస్ ట్రాన్స్ గ్లోబల్ 2021లో సితార భారతదేశానికి ప్రాతినిధ్యం వహించారు.  నటి నమిత మరిముత్తు,  మేకప్ ఆర్టిస్ట్ రెంజు రెంజిమార్ల  మార్గనిర్దేశంలో సితార ఈ పోటీ కోసం ఆరు నెలల పాటు సిద్ధమయ్యారు,  ఆరు నెలలు పోటీలో గడిపారు. మిస్ ట్రాన్స్ గ్లోబల్ 2021ని లండన్‌లో నిర్వహించాల్సి ఉన్నప్పటికీ, COVID-19 పరిమితులు పోటీని ఆన్‌లైన్ ఈవెంట్‌గా మార్చాయి. 

డిసెంబర్ 1న, సితార విజేతగా,  2021 సంవత్సరపు అత్యంత వాగ్ధాటి క్వీన్‌గా కిరీటాన్ని పొందారు  ఇన్‌స్టాగ్రామ్‌లో, ఆమె తన కిరీటాన్ని తన దివంగత తల్లికీ, ఇంకా రేడియో, న్యూస్ యాంకర్, కేరళలో శాసనసభ ఎన్నికల్లో నిల్చున్న తొలి ట్రాన్స్‌జెండర్ అభ్యర్థి అయిన తన దివంగత స్నేహితురాలు అనన్య కుమారి ఆలెక్స్‌కు అంకితం చేసారు. అనన్య కుమారి లింగనిర్ధారణ శస్త్రచికిత్స కారణంగా కొనసాగుతున్న నొప్పి, జననేంద్రియ వికృతీకరణతో బాధపడుతూ జూలై 2021లో ఆత్మహత్య చేసుకుని మరణించారు.  కేరళ ఉన్నత విద్య,  సామాజిక న్యాయ శాఖ మంత్రి ఆర్. బిందు సితారను ట్విట్టర్‌లో అభినందించారు. 

 హక్కుల పోరాటం 
సితారను ది హిందూ ఎల్జీబీటీక్యూ హక్కుల కార్యకర్తగా అభివర్ణించింది, ఈ‌ గుర్తింపును తన పోటీ తర్వాత ఆమె పొందారు. మిస్ ట్రాన్స్ గ్లోబల్ స్థాపకురాలు మిస్ సహారా, ఈ పోరాటంలో ఆమె కృషిని ప్రశంసించారు.  ఆమె కెలైడోస్కోప్ పేరుతో ఆన్‌లైన్ ఎల్జీబీటీక్యూ హక్కుల ఉద్యమాన్ని స్థాపించారు. ప్రచారంలో భాగంగా, ఆమె ఆన్‌లైన్‌లో, కేరళ అంతటా కాలేజీలలో సెషన్‌లకు హాజరయ్యారు.   ఆమె రైజ్ అప్ ఫోరమ్‌ను కూడా స్థాపించారు, ఈ సంస్థ సామాజిక, పర్యావరణ సమస్యలపై మరింత విస్తృతంగా దృష్టి సారిస్తుంది. 2022లో రైజ్ అప్ ఫోరమ్ కోసం ఫోర్ట్ కొచ్చి గోడలపై చిత్రించిన వాల్ ఆర్ట్ ప్రోగ్రామ్,  నాలుగు కుడ్యచిత్రాలను ఆమె ప్రారంభించారు 

 నటన 
2021లో ది న్యూ ఇండియన్ ఎక్స్‌ప్రెస్‌కి ఇచ్చిన ఇంటర్వ్యూలో, సితార నటనలో వృత్తిని కొనసాగించాలని,  మలయాళ సినిమాలో ట్రాన్స్‌జెండర్ ప్రాతినిధ్యం మెరుగుపడాలని తన కోరికను వ్యక్తం చేసారు.  ఆమె విను విజయ్ రచన,  దర్శకత్వం వహించిన మలయాళ భాషా రొమాంటిక్ చిత్రం పింక్లో (ఇంకా విడుదల కావలసి ఉంది) ప్రధాన పాత్రలో తొలిసారిగా నటించారు. ఈ సినిమాలో డేటింగ్ యాప్ సీఈవోగా సితార నటిస్తున్నారు. ఈ చిత్రం మొదట ఒక పురుషుడు, తర్వాత ఒక స్త్రీ, ఆ తరువాత ట్రాన్స్‌జెండర్ వ్యక్తితో తన ట్రాన్స్‌జెండర్ పాత్ర యొక్క సంబంధాలను వివరిస్తుంది. 

 వ్యక్తిగత జీవితం 
సితార దక్షిణ భారతదేశంలోని కేరళలోని వైకోమ్‌లో నివసిస్తుంది.  గాయత్రి పెద్ద బ్రేకప్ ద్వారా ఆమెకు మద్దతు ఇచ్చిన తర్వాత ఆమె ప్రస్తుతం థియేటర్ ఆర్టిస్ట్ దయా గాయత్రితో సంబంధంలో ఉన్నారు. కేరళలో బహిరంగంగా వచ్చిన మొదటి లెస్బియన్ - ట్రాన్స్‌జెండర్ జంట వీరే.   ఈ జంట సోషల్ మీడియా ప్లాట్‌ఫారమ్

టిక్ టాక్ యాప్,  లో ఫాలోయింగ్ సంపాదించారు,  ఆన్‌లైన్ విమర్శలను ఎదుర్కొన్నారు.  సితారతో కలిసి గాయత్రి కూడా పింక్‌లో నటించింది. 

 మూలాలు 

వర్గం:భారతీయ అందాల పోటీ విజేతలు
వర్గం:జీవిస్తున్న ప్రజలు